# data[].attributes.body
1. Mitä kuuluu?

2. Mikä sinun sukunimi on?

3. Mikä sinun äidinkieli on?

4. Mikä sinun sähköpostiosoite on?

5. Mikä sinun henkilötunnus on?

6. Mikä sinun isän nimi on?

7. Mikä sinun äidin nimi on?
8. Millainen perhe sinulla on?

9. Missä kuussa sinun syntymäpäivä on?

10. Kuinka vanha sinä olet?

BONUS:
Mitä sinulla on mukana laukussa?

Onko sinulla nälkä?

Onko sinulla jano?

Onko sinulla tänään kiire?

# data[].attributes.attachment_link.readable_text
Tässä osiossa opetellaan perhesanastoa. Tämän jälkeen osaat vastata seuraaviin kysymyksiin: Onko sinulla veljiä tai siskoja? Oletko naimisissa? Montako lasta sinulla on?

Tässä taulukossa on tavallisia perhettä kuvailevia sanoja. Jos perheessä kaikki eivät ole biologista sukua keskenään, voidaan käyttää sanaa puoli: äitipuoli, isäpuoli, siskopuoli, velipuoli.

perhe

Täältä löydät videon tekstin.

Meille italialaisille perhe on todella tärkeä. Minkälainen perhe sinulla on? Minkälainen on sinun perheesi?

Haast: -Minkälainen sinun perheesi on?
Markku: -Minulla on vaimo ja kaksi lasta. Kaksi tytärtä.
Haast: -Minkä ikäisiä he ovat?
Markku: -Lotta on 10 ja Miina on 7.

Haast: -Minkälainen perhe sinulla on?
Taina: -Mies ja minä. Lapsia meillä ei ole. Mutta on meillä kolme koiraa.
Haast: -Nehän ovat ihan hyviä lapsia.
Taina: -No, ainakin lapsellisia...

Minkälainen perhe sinulla on?
Millainen perhe sinulla on?
Minkälainen sinun perheesi on?
Millainen sinun perheesi on?

Suomalaiset - ja italialaiset - yleensä haluavat perheen. Isä, äiti ja lapset. Mutta joka kolmas avioliitto päättyy Suomessa eroon. Suomessa on hyvin paljon avioeroja. Ehkä suomalaiset ovat kärsimättömiä. Perhe-elämä on ihanaa, mutta se ei ole aina kovin helppoa.

Uusia perheitä kuitenkin syntyy. Joka viikonloppu joku menee naimisiin ja häät pidetään yleensä kirkossa.
Morsian: -Tahdon.
Komea hääpari. He ovat nyt mies ja vaimo. Mutta eivät kaikki edes halua naimisiin. Moni asuu yksin, on sinkku. Ihan mielellään.

Haast: -Millainen on sinun perheesi?
Tuulikki: -Aika pieni. Minä ja koira.

Haast.: -Minkälainen perhe sinulla on?
Markku 2: -Minulla on suurperhe. Siihen kuuluu 7 ihmistä.
Haast.: -Keitä kaikkia perheeseen kuuluu?
Markku 2: -Vaimo. Kaksi poikaa ja kolme tyttöä.

Sasu: -Meillä on minä, isä ja sitten sisko. Äiti ja isä on eronnu.

Susanna: -Mulla on poikaystävä ja me asutaan yhessä.
Haast: -Onko teillä lapsia?
Susanna: -No ei ole, ei ainakaan vielä.
Haast: -Haluatko sinä lapsia?
Susanna: -No kyllä kai sitten joskus....

Haast: -Millainen perhe teillä on?
Rouva: -Minulla ei enää ole perhettä, mutta minulla on ollut perhe. Mieheni on kuollut. Hän kuoli 1984. Ja minä olen ainoa jäljellä oleva perheenjäsen.
Haast: -Mutta perheeseen kuuluu kissa, joka on kovasti leikkisä...
Rouva: -Kyllä, kissa on ollut kodissani nyt puolitoista kuukautta. Se on nuori pentu ja kovin villi, voi sanoa.

Sanotaan, että suomalaiset eivät ole kovin sukurakkaita. Kuitenkin lapsia syntyy paljon ja perhe on taas tärkeä.

Haast: -Minkälainen on sinun perheesi?
Sanna: -Mulla on mies kaksi lasta ja kaksi koiraa - Tässä on mun lapset, Roosa ja Markus.
Haast: -Tyttö ja poika?
Sanna: -Kyllä.
Haast.: -Minkä ikäisiä he ovat?
Sanna: Roosa on 9-vuotias ja Markus täyttää 2 lokakuussa. (näyttää kuvan)
Haast: -Ja uusi perheenjäsen on tulossa?
Sanna: -Joo, vauva syntyy marraskuun alussa.
Haast: -Siitä tulee sitten pieni skorpioni...
Sanna: -Tulee pieni skorpioni.

Roosa on Markuksen sisko eli sisar. Markus on Roosan veli..

Haast.: -Millainen perhe sinulla on?
Miina V: -Minulla on mies ja 3 lasta. Peetu on lapsistani keskimmäinen.

Haast. -Mitä valokuvia nämä ovat?
Rouva: -Tässä pianon päällä näemme, tuossa vasemmalla ensimmäinen, siinä on meidän hääkuvamme, joka on otettu Ranskassa. Me menimme naimisiin vuonna -53. Meidät vihittiin keväällä, toukokuussa.
Haast.: -Siinä on miehenne kuva keskellä ja sitten olette itse siinä nuorena ylioppilaana...
Rouva: -Siinä on sitten ylioppilaskuva tietysti, niin kuin aina edelleenkin on tapana ottaa nuoresta ylioppilaasta kuva ruusujen kera. Siinä on sitten vieressä... on tuo toinen... se on isäni valokuva. Hän on siinä 40-vuotiaana. Se on otettu juuri sodan aikana.
Haast.: -Ja sitten ilmeisesti äitinne kuva?
Rouva: -Äitini on siinä. Hän on juuri täyttänyt siinä kuvassa 80 vuotta.

Raija: -Ja tässä ovat minun lapseni. Tero, minun poikani,... ja Tiina, minun tyttäreni. Ja Olavi, minun mieheni.
Tehtävä: Pane lauseet oikeaan järjestykseen

# data[].attributes.attachment_link.description
Tässä osiossa opetellaan perhesanastoa. Tämän jälkeen osaat vastata seuraaviin kysymyksiin: Onko sinulla veljiä tai siskoja? Oletko naimisissa? Montako lasta sinulla on?

# data[].attributes.attachment_link.provider_name
Wordwall - Create better lessons quicker

# data[].attributes.attachment_link.description
Onko sinulla lemmikki? Mikä lemmikki? , Mikä sinun isän nimi on?, Mikä sinun äidin nimi on?, Mikä sinun lempinimi oli, kun sinä olit lapsi?.